Diari Oficial de la Generalitat Valenciana


Sumari del DOGV 8399, del 08-10-2018 (2018/9233)

RESOLUCIÓ de 3 d'octubre de 2018, de la Conselleria d'Habitatge, Obres Públiques i Vertebració del Territori, per la qual es convoca concurs per a l'adquisició d'habitatges en municipis de la Comunitat Valenciana per a la seua incorporació al parc públic de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9233


Data del document
:   03-10-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * contracte administratiu

RESOLUCIÓ de 3 d'octubre de 2018, de la Conselleria d'Habitatge, Obres Públiques i Vertebració del Territori, per la qual es convoca concurs per a l'adquisició d'habitatges en municipis de la Comunitat Valenciana per a la seua incorporació al parc públic de la Generalitat. [2018/9233]  
Antecedents de fet  
1. Per mitjà de la Resolució, de la consellera d'Habitatge, Obres Públiques i Vertebració del Territori, de data 26 de setembre de 2018, s'han aprovat els plecs de condicions que han de regir el procediment de concurs per a la compra d'habitatges en municipis de la Comunitat Valenciana per a la seua incorporació al parc públic de la Generalitat.  
  
L'apartat sis de l'esmentat plec de condicions determina que el concurs per a l'adquisició dels habitatges es convocarà a través de la resolució de la Conselleria d'Habitatge, Obres Públiques i Vertebració del Territori, publicada en el Diari Oficial de la Generalitat Valenciana (DOGV), així com en el portal web de la Generalitat, per a garantir els principis de publicitat i concurrència.  
2. Així mateix, en la resolució esmentada es va aprovar la despesa que comporta l'adquisició dels habitatges per un import màxim d'06.620.051,00 ?, dels quals 85.434.469,00 euros seran a càrrec de l'aplicació pressupostària 72.59.61.036.33, Arquitectura, habitatge i projectes urbans, subprojecte EA250001, Adquisició habitatge social, del capítol VI; i 586.336,00 - a càrrec de l'aplicació pressupostària 33.82.55.683.75, Arquitectura, habitatge i projectes urbans, del capítol II, en tots dos casos dels pressupostos de la Generalitat per a l'exercici de 2018.  
  
Fonaments jurídics  
1. L'article 40 de la Llei 14/2003, de 10 d'abril, de patrimoni de la Generalitat Valenciana, que regula el règim d'adquisició onerosa de béns per part de l'Administració de la Generalitat, determina que serà preferentment per concurs, i estableix que serà acordat pel titular de la conselleria competent en matèria de patrimoni, a proposta del departament interessat, que haurà de justificar la conveniència de l'adquisició.  
  
2. La disposició addicional tercera de la Llei 14/2003, de 10 d'abril, referida en el fonament anterior, preveu que la conselleria competent per raó de la matèria, exercitarà les facultats atribuïdes en aquesta llei a la conselleria competent en matèria de patrimoni en relació amb el patrimoni del sòl afecte a actuacions urbanístiques i el de promoció pública de l'habitatge...., d'acord amb la seua normativa específica, i que l'exercici d'aquestes facultats s'ajustarà al que disposa aquesta llei i, supletòriament, al que preveu la normativa estatal (Llei de patrimoni de les administracions públiques).  
3. L'article 10 del Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, assigna a la Conselleria d'Habitatge, Obres Públiques i Vertebració del Territori les competències, entre unes altres, en matèria d'habitatge.  
Per tot això, vistos els preceptes legals citats i altres de general i pertinent aplicació, fent ús de les atribucions que em són conferides per l'article 8.l de la Llei 5/1983, del Govern Valencià, resolc:  
  
  
Primer  
Convocar concurs per a l'adquisició d'habitatges en municipis de la Comunitat Valenciana per a la seua incorporació al parc públic de la Generalitat de conformitat amb el plec de condicions aprovat.  
  
Segon  
Ordenar la publicació d'aquesta convocatòria per mitjà de la inserció d'anunci en el Diari Oficial de la Generalitat Valenciana (DOGV) i en el Diario Oficial de la Unión Europea (DOUE), així com la seua remissió a la Plataforma de Contractació de l'Estat i en la pàgina web de la Conselleria d'Habitatge, Obres Públiques i Vertebració del Territori.  
  
Tercer  
Contra aquesta resolució de convocatòria, que posa fi a la via administrativa, es podrà interposar recurs potestatiu de reposició, en el termini d'un mes comptador des de l'endemà de la publicació, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquesta, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Quart  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 3 d'octubre de 2018. La consellera d'Habitatge, Obres Públiques i Vertebració del Territori: M.ª José Salvador Rubert.